ରାତିରେ ଖାଆନ୍ତୁ ନାହିଁ ଆମିଷ : ଜାଣି ଆଶ୍ଚର୍ଯ୍ୟ ହେବେ ଯେ ପ୍ରୋଟିନର ଭଲ ମାତ୍ରା ଥିବା ଖାଦ୍ୟ ଯଥା ମାଛ, ମାଂସ, ଡାଲି, ଅଣ୍ଡା ଆଦିକୁ ଯଦି ଆପଣ ରାତିରେ ଶୋଇବା ପୂର୍ବରୁ ଗ୍ରହଣ କରିବେ, ତା' ହେଲେ ଏହା ବି ଆପଣଙ୍କ ନିଦ ଉପରେ ପ୍ରଭାବ ପକାଇବ। ଏହା ଆପଣଙ୍କ ହଜମ ପ୍ରକ୍ରିୟା ଉପରେ ଚାପ ପକାଇଥାଏ ଏବଂ ହଜମ ପ୍ରକ୍ରିୟାକୁ ମନ୍ଥର କରି ଦେଇଥାଏ। ତେଣୁ ଏଗୁଡ଼ିକ ମଧ୍ୟ ରାତିରେ ସେବନ କରିବା ଉଚିତ୍ ନୁହେଁ।
ରାତିରେଖାନ୍ତୁ ନାହିଁ ଏହି ଖାଦ୍ୟ :କାର୍ବୋହାଇଡ୍ରେଟ୍ ଜିନିଷ ମଧ୍ୟ ଆମ ନିଦକୁ ବିଚଳିତ କରିଥାଏ। ଏମିତିରେ ସୀମିତ ପରିମାଣରେ କାର୍ବୋହାଇଡ୍ରେଟ୍ ଆମ ନିଦରେ କୌଣସି ସମସ୍ୟା ସୃଷ୍ଟି କରି ନ ଥାଏ। କିନ୍ତୁ ଏଗୁଡ଼ିକର ଅତ୍ୟଧିକ ମାତ୍ରା ଆମ ମେଟାବୋଲିଜିମକୁ ପ୍ରଭାବିତ କରିଥାଏ, ଯଦ୍ଦ୍ବାରା ଆମ ନିଦ ପ୍ରଭାବିତ ହୋଇଥାଏ। ଏହି ସମୟରେ ଆମକୁ ବିଚଳିତ, ଅସ୍ଥିର ଅନୁଭବ ହୋଇପାରେ। ଏଥିପାଇଁ ପ୍ରୟାସ କରନ୍ତୁ କି, ଯେପରି ଶୋଇବାର ଠିକ୍ ପୂର୍ବରୁ ଆପଣ ଅଧିକ କାର୍ବୋହାଇଡ୍ରେଟ୍ ଯୁକ୍ତ ଖାଦ୍ୟ ଯଥା ଭାତ, ପାସ୍ତା, ଚିପ୍ସ, କଦଳୀ, ସେଓ, ଆଳୁ ଆଦି ସେବନ କରିବେ ନାହିଁ। ଅତ୍ୟନ୍ତ କମ୍ ମାତ୍ରାରେ ଏହାକୁ ସେବନ କରିବେ।
